[{"text_idx": "#000006", "text": "Mae gofod3 yn o\u0302l \u2013 diolch i\u2019n noddwyr!"}, {"text_idx": "#000007", "text": "Mater o dristwch mawr oedd canslo\u2019r digwyddiad y llynedd oherwydd y pandemig ond rydym wrth ein boddau i ddod a\u0302 gofod3 yn o\u0302l eleni."}, {"text_idx": "#000008", "text": "gofod3 yw\u2019r digwyddiad mwyaf o\u2019i fath i\u2019r sector gwirfoddol yng Nghymru. Sefydlwyd gofod3 yng ngwanwyn 2017 fel digwyddiad undydd blynyddol yng Nghaerdydd, ond mae\u2019r fformat nawr wedi newid i gydymffurfio a\u0302 chyfyngiadau Covid, ac yn digwydd ar-lein dros gyfnod o bum niwrnod."}, {"text_idx": "#000010", "text": "Mae Rheolwr Parnteriaethau y Brifysgol Agored, Darren Jones, yn esbonio rhesymau\u2019r sefydliad wrth gefnogi\u2019r digwyddiad eleni: \u2018Rydym yn falch iawn o gefnogi gofod3 gan ein bod yn cydnabod y gwaith hanfodol y mae\u2019r sector gwirfoddol yng Nghymru yn ei wneud i helpu pobl i fyw bywydau gwell.\u2019"}, {"text_idx": "#000011", "text": "Fel CGGC rydym yn awyddus felly i dynnu sylw at ddigwyddiadau\u2019r noddwyr dros yr wythnos hon."}, {"text_idx": "#000013", "text": "10am: Seminar gan arbenigwyr Cyflogaeth ac Adnoddau Dynol Darwin Gray, a fydd yn trafod \u2013 wrth i ni ddechrau dod yn o\u0302l i realiti \u2013 statws brechu a phrofion firws yn y gweithle, rheoli gwyliau ar o\u0302l y cyfyngiadau symud, cwaranti\u0302n a gweithio ystwyth / hyblyg."}, {"text_idx": "#000016", "text": "Yswiriant cyffredinol \u2013 beth sydd angen i chi ei wybod"}, {"text_idx": "#000017", "text": "10am: Bydd y sesiwn yma gan Keegan & Pennykid yn edrych ar brif fathau o yswiriant, o ddiogelu asedau, colli incwm, atebolrwydd cyfreithiol, indemniad proffesiynol ayyb. Digwyddiad hanfodol yn y cyfnod ansicr hwn."}, {"text_idx": "#000019", "text": "2pm: Ymunwch a\u0302 Darwin Gray ar y cwrs yma i\u2019ch atgoffa am egwyddorion gwarchod Cydraddoldeb ac Amrywiaeth yn y gweithle, ac osgoi honiadau o Aflonyddu."}, {"text_idx": "#000022", "text": "12pm: Bydd y sesiwn yma gan Keegan & Pennykid yn edrych ar y cysylltiad rhwng meysydd amrywiol rheoli risg, a sut maen nhw\u2019n berthnasol i drefnu yswiriant. Sesiwn angenrheidiol arall i\u2019r rhai sy\u2019n poeni am effaith Covid-19."}, {"text_idx": "#000024", "text": "10am: Bydd y sesiwn yma gan Keegan & Pennykid yn edrych ar fygythiadau seiber, a\u2019r datrysiad yswiriant sydd ei angen i ddiogelu mudiad rhag costau drud sy\u2019n dod i\u2019r amlwg yn gyflym wrth ddelio a\u0302 digwyddiad."}, {"text_idx": "#000026", "text": "10am: Ymunwch a\u0302 Fflur Jones o Darwin Gray mewn cyflwyniad gwibdaith i oblygiadau Ymddiriedolwyr o dan gyfraith elusennau, a dyletswyddau cyfarwyddwyr anweithredol cwmni\u0308au cyfyngedig drwy warant."}, {"text_idx": "#000027", "text": "12pm: Dysgwch am gyrsiau mynediad, tystysgrifau Addysg Uwch, a rhaglenni gradd nyrsio y Brifysgol Agored yng Nghymru, a chewch glywed gan un o\u2019u darlithwyr am sut gwnaeth dysgu fel oedolyn eu helpu nhw i hyfforddi i ddod yn nyrs."}, {"text_idx": "#000029", "text": "12pm: Waeth beth yw strwythur cyfreithiol mudiad, mae ei Ymddiriedolwyr/aelodau Bwrdd yn dal i fod yn agored i honiadau posibl yn eu herbyn am gamwedd honedig. Mae\u2019r sesiwn yma gan Keegan & Pennykid yn edrych ar ddarpariaethau yswiriant, ac yn trafod enghreifftiau o honiadau i ddangos y math o gyhuddiadau a all godi."}, {"text_idx": "#000030", "text": "Diogelu iechyd meddwl gweithwyr yn y gweithle"}, {"text_idx": "#000031", "text": "2pm: Mae\u2019r pandemig wedi arwain at lawer o newidiadau a heriau i bob gweithlu, ac ar o\u0302l addasu i weithio o gartref yn ystod y flwyddyn ddiwethaf, mae\u2019n ddealladwy sut gall dychwelyd i\u2019r swyddfa fod yn heriol i rai ohonon ni. Sesiwn gan Darwin Gray."}, {"text_idx": "#000032", "text": "Fel y dywed June Pennykid, Rheolwr Gyfarwyddwr Keegan & Pennykid (Insurance Brokers) Ltd: \u201cMewn blwyddyn sydd wedi ein herio ni i gyd ac ar adeg pan mae angen y sector arnom mwy nag erioed, mae\u2019n briodol ein bod yn gallu dod gyda\u2019n gilydd, hyd yn oed arlein, i rannu syniadau, profiadau a gwybodaeth i\u2019n helpu trwy\u2019r misoedd nesaf.\u201d"}, {"text_idx": "#000033", "text": "Ni allem gytuno\u2019n fwy. Ymunwch a ni arlein am wythnos o siaradwyr, dosbarthiadau meistr, dadleuon panel a gweithdai cyffrous. Waeth a ydych chi\u2019n ymddiriedolwr, yn aelod staff, yn wirfoddolwr neu\u2019n bob un o\u2019r rhain, dyma\u2019ch gofod chi i fyfyrio, dysgu a chynllunio ar gyfer y dyfodol."}, {"text_idx": "#000034", "text": "Archwiliwch y raglen lawn i weld beth sydd ar gael, gan gynnwys dros 60 o ddigwyddiadau AM DDIM."}, {"text_idx": "#000038", "text": "Ymunwch a\u0302 ni ar y cyfryngau cymdeithasol"}]